
A V I Z

asupra propunerii legislative pentru modificarea şi completarea unor dispoziţii din Legea nr.69/1991 privind administraţia publică locală.



Cu adresa nr.375 din 14 decembrie 1998, înregistrată sub nr. 913/XVIII/11 din 14 decembrie 1998, Secretarul general al Camerei Deputaţilor a trimis Comisiei juridice, de disciplină şi imunităţi, în vederea dezbaterii şi avizării, propunerea legislativă menţionată mai sus.



În şedinţa din 25 ianuarie 1999 Comisia juridică, de disciplină şi imunităţi a examinat această iniţiativă legislativă şi a hotărăt, cu majoritate de voturi, să o avizeze nefavorabil deoarece: potrivit prevederilor constituţionale primarii sunt aleşi în comune şi oraşe (art.120 alin.1 şi 2), nu în sate şi cătune iar acestea nu au patrimoniu distinct şi nu pot fi reprezentate de autorităţi publice distincte.



De asemenea, Consiliul Legislativ, în Avizul negativ nr.989/15.12.1998, constată caracterul neconstituţional al propunerii legislative.



Având în vedere conţinutul juridic şi obiectul reglementării acesta are caracter de lege organică.

P R E S E D I N T E,                                     SECRETAR,

Emil Teodor Popescu                            Nicolae Grădinaru

